સુરેન્દ્રનગર જિલ્લામાં ઝાલા રાજપૂત શાસનમાં ઘણી વાવ બાંધવામાં આવી હતી. વાવનો મુખ્ય હેતુ વટમાર્ગુઓને પીવાનું પાણી અને આરામ કરવાની જગ્યા મળે એ હતો. મુખ્યત્વે આ કારણથી જ વાવ મુખ્ય રસ્તાઓ કે જે એક ગામને બીજા ગામથી જોડતા હોય તેના ઉપર જ બાંધવામાં આવતી. જોકે ઘણા શુષ્ક પ્રદેશોમાં વાવમાં પણ પાણી સુકાઈ જતાં હોવાથી વાવને એવી રીતે બાંધતા કે જેથી નજીકમાં નદી કે અન્ય પાણીનો સ્રોત હોય, પરંતુ આપણે જે વાવની માહિતી મેળવવા જઈ રહ્યા છીએ તે તો ગામના તળાવમાં જ બનાવવામાં આવી છે.